पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के मझौलिया गांव में बुधवार की सुबह करीब 8 बजे जमीन के विवाद को लेकर दो पक्षों में जमकर मारपीट हुई। हालांकि, किसी व्यक्ति के घायल होने की सूचना नहीं मिली है। सूचना पर पहुंचे थानाध्यक्ष पंकज कुमार, सअनि बबलू कुमार सिंह, प्रअनि साधु शरण शर्मा सहित दंगा नियंत्रण दल ने हालात पर काबू पाते हुए मामला को शांत करा दिया है। जातीय संघर्ष शुरू न हो जाएं, इसको लेकर गांव में अफरा-तफरी का माहौल बना रहा। गाैरतलब हाे कि विवादित जमीन विक्रमगंज विधायक व मझौलिया दरबार के वारिस सिद्धार्थ सिंह की नानी स्व. निर्मला देवी की है।
जिसपर गांव के ही कुछ लोग जबरन कब्जा कर मुंग की फसल उगा रहे थे। बुधवार की सुबह, जब श्री सिंह अपने साथियों के साथ जमीन पर कब्जा हटाने पहुंचे, तो कब्जा करने वाले ग्रामीणों ने उनपर हमला कर दिया। जिसके बाद दोनों पक्ष के लोगों में मारपीट शुरू हो गई। मामला आगे नहीं बढ़े इसके लिए सुरक्षात्मक रवैया अपनाते हुए गांव में पुलिस बल की तैनाती कर दी गई है। घटना को लेकर अब तक दोनों पक्ष में से किसी ने भी पुलिस से कोई शिकायत नहीं की है।
बोले थानाध्यक्ष
^दो पक्षों में झड़प की सूचना मिलते ही मौके पर पहुंचकर स्थिति को नियंत्रित कर लिया गया है। गांव में तनाव न बढ़े, इसके लिए पुलिस बल कैंप कर रही है। घटना को लेकर अगर आवेदन नहीं मिला, तो विवादित जमीन पर धारा 144 लगा दिया जाएगा।
- पंकज कुमार, थानाध्यक्ष।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva mai_Deva zho_Hant eng_Latn